《雪楼程御史次方山房韵见寄用韵答赋三首 其一》
宋代·何梦桂

万物委桥运，逝水无回波。美人渺何许，道远空寤歌。

愿言结瑶佩，乘虬下阳阿。阳阿有瑶草，为我起宿痾。

行行望高台，日暮将奈何。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。